TEAMG ปิดเช้าพุ่ง 10% “ออลไทม์ไฮ” ไม่สนติดแคชฯ ลุ้นคว้างาน “ดิทโต้” หนุนกำไรโต
TEAMG ปิดเช้าพุ่ง 10% ทำออลไทม์ไฮไม่สนติด “แคชบาลานซ์” ยาวถึงวันที่ 31 ต.ค.65 มั่นใจรับงานคาร์บอนเครดิตต่อจาก “ดิทโต้“ หนุนผลงานโตยาว
TEAMG ปิดเช้าพุ่ง 10% ทำออลไทม์ไฮไม่สนติด “แคชบาลานซ์” ยาวถึงวันที่ 31 ต.ค.65 มั่นใจรับงานคาร์บอนเครดิตต่อจาก “ดิทโต้“ หนุนผลงานโตยาว
18 ต.ค. 2565

ผู้สื่อข่าวรายงานว่า วันนี้ (18 ต.ค. 65) ราคาหุ้น บริษัท ทีม คอนซัลติ้ง เอนจิเนียริ่ง แอนด์ แมเนจเมนท์ จำกัด (มหาชน)  หรือ TEAMG ปิดตลาดภาคเช้าอยู่ที่ระดับ 17.10 บาท บวก 1.50 บาท หรือ 9.62% สูงสุดที่ระดับ 17.40 บาท ต่ำสุดที่ระดับ 15.60 บาท ด้วยมูลค่าการซื้อขาย 207.73 ล้านบาท

สำหรับราคาหุ้น TEAMG ปรับตัวขึ้นแรงเกิดจากการเข้ามาไล่ซื้อผ่านบัญชีเงินสด หรือบัญชี Cash Balance  เพราะยังอยู่ในช่วงตลาดหลักทรัพย์แห่งประเทศไทย (ตลท.) ขยายเวลาใช้มาตรการกำกับการซื้อขายระดับ 2 ถึง 31 ต.ค.65
อย่างไรก็ตาม TEAMG ยังมีความคาดหวังจะได้รับงานที่ปรึกษาด้านสิ่งแวดล้อม หลังจากที่บริษัท ดิทโต้ (ประเทศไทย) จำกัด (มหาชน) หรือ DITTO โดย บริษัท สยาม ทีซี.เทคโนโลยี จำกัด ได้ทำการลงนามเข้าร่วมโครงการพื้นที่ปลูกป่าชายเลน เพื่อประโยชน์จากคาร์บอนเครดิตประจำปี 2565 จำนวน 11,445.81 ไร่ กับกรมทรัพยากรทางทะเลและชายฝั่ง กระทรวงทรัพยากรธรรมชาติและสิ่งแวดล้อม เหตุ TEAMG มีความชำนาญงานที่ปรึกษาโครงการด้านระบบน้ำและสิ่งแวดล้อม
ประกอบกับก่อนหน้า นายธีระชัย รัตนกมลพร ซึ่งเป็นผุ้ถือหุ้นรายใหญ่ของ DITTO เข้ามาเก็บหุ้น TEAMG เพิ่มขึ้นจนเป็น 15.0735% ของสิทธิออกเสียงทั้งหมดของกิจการ ยิ่งตอกย้ำว่าอย่างไรงานโครงการปลูกป่าชายเลนที่ทาง DITTO ได้มาทางบริษัท TEAMG ก็มีโอกาสรับงานแน่